 Waxa kaloo uu beesha caalamka ka codsaday in garsoorka caddaaladda la soo taago dadkii ka dambeeyey dhibaatadii loo gaystay reer Somaliland oo uu tilmaamay inuu la mid ahaa xasuuqyada taariikhda galay ee dunida ka dhacay, Cidda laga doonayo inay xasuuqaa ka gar-baxdo waa cidda magacii dawladnimadii Soomaaliya la odhan jiray haysa weeye, Ilaahayna waxaannu ka rajaynaynaa inuu tuso, caalamkana waxaannu ka codsanaynaa in xasuuqii ciddii lahayd la taba-qaado, xabaalahani waa calaamad cad oo muujinaysa wixii dhacay, iyadoo hayado iyo khubaro caalami ahi nala wadaan baadhista xasuuqan iyo sidii dadka loo laayeyba, waayo waxa xaqiiq ah oo aan la dafirsanayn in dhibta halkan ka dhacday ay la mid tahay kuwii ka dhacay dalalka Combodia, Ruwand, Bosnia iyo Herzegovina, Croatia iyo meelo badan oo caalamka ah, kuwaasna caalamku wuu u doodaa oo ciddii gaysatay maxkamaddo ayaa la geeyaa. 